ddrg/super_eurlex huggingface dataset:
(17)

CMN er den øverste myndighed i Brasiliens nationale finanssystem og er generelt ansvarlig for udformningen af penge- og kreditpolitikker. BCB er underlagt CMN og er ansvarlig for pengepolitik, forvaltning af internationale reserver, banktilsyn og tilsyn med udenlandsk kapital og kredit. BCB håndhæver tilsynsreglerne og fungerer også som monetær myndighed og er som sådan ansvarlig for sikringen af den systemiske stabilitet. For at dæmme op for uregelmæssig praksis, gennemføre uddannelsesforanstaltninger og håndtere situationer, der kan bringe det nationale finansielle system i fare, kan BCB idømme administrative sanktioner, vedtage forebyggende eller foreløbige foranstaltninger, udstede tilsagnserklæringer og pålægge suspensioner eller begrænsninger. CVM er underlagt CMN og er ansvarlig for at regulere og føre tilsyn med kapitalmarkederne, herunder værdipapirudstedere, børser og OTC-markeder, og de institutioner, der er en del af værdipapirfordelingssystemet. CVM har til formål at sørge for, at markedet er effektivt og fremme udviklingen og tilstræber også at beskytte investorer og opretholde en retfærdig praksis på værdipapirmarkedet ved at håndhæve reglerne om oplysningspligt og gennemsigtighed. Disse foranstaltninger, som BCB og CVM råder over, bør derfor anses for at sikre en effektiv anvendelse af de relevante retlige, reguleringsmæssige og håndhævelsesmæssige rammer i henhold til Brasiliens OTC-derivatregler på en retfærdig og ikke-fordrejende måde, således at der sikres effektivt tilsyn og effektiv håndhævelse.
(17)

Ved denne afgørelse anerkendes ækvivalensen af bindende krav, der er fastsat af MAS vedrørende OTC-derivataftaler, og som er gældende på tidspunktet for vedtagelsen af denne afgørelse. Kommissionen vil i samarbejde med ESMA regelmæssigt overvåge udviklingen af de retlige, tilsynsmæssige og håndhævelsesmæssige rammer for disse OTC-derivataftaler og den ensartede og effektive gennemførelse heraf med hensyn til rettidig bekræftelse, porteføljekomprimering og -afstemning, værdiansættelse, tvistbilæggelse og marginkrav for OTC-derivataftaler, der ikke cleares af en CCP, på grundlag af hvilke denne afgørelse er truffet. Som led i sin overvågningsindsats kan Kommissionen anmode MAS om at fremlægge oplysninger om udviklingen inden for regulering og tilsyn. Kommissionens kan foretage en særlig gennemgang på et hvilket som helst tidspunkt, hvis en relevant udvikling nødvendiggør, at Kommissionen revurderer den ækvivalenserklæring, der er truffet ved denne afgørelse. En sådan revurdering kan føre til ophævelse af denne afgørelse, hvilket igen automatisk vil have til følge, at modparterne gøres til genstand for alle de krav, der er fastsat i forordning (EU) nr. 648/2012.
(5)

På grundlag af oplysninger fra agenturets bestyrelse verificerede Kommissionen, at EU-portalen og EU-databasen opfyldte betingelserne for fuld funktionsdygtighed og for overensstemmelse med disse funktionsspecifikationer.
(3)

Samarbejdet mellem EØS-aftalens kontraherende parter om EU-aktioner, der finansieres over Unionens almindelige budget, og som vedrører fri bevægelighed for arbejdstagere, koordinering af socialsikringssystemerne og foranstaltninger for indvandrere, herunder indvandrere fra tredjelande, bør fortsættes.
(2)

Som led i vurderingen kontrollerer Kommissionen, at indehaveren af anerkendelsen er den relevante retlige enhed i organisationen, som bestemmelserne i forordning (EF) nr. 391/2009 finder anvendelse på, jf. artikel 2, litra c), og artikel 4, stk. 3, i nævnte forordning. Hvis dette ikke er tilfældet, bør Kommissionen træffe en beslutning om ændring af anerkendelsen. I henhold til artikel 2, litra c), i forordning (EF) nr. 391/2009 forstås ved »organisation« en juridisk enhed, dens datterselskaber og alle andre enheder under dens kontrol, som sammen eller hver for sig udfører opgaver, der falder ind under nævnte forordnings anvendelsesområde.
(4)

En gnidningsløs overgang for Unionens støtte fra APF til EPF bør sikres gennem vedtagelsen af en bistandsforanstaltning i form af et generelt støtteprogram til AU, som dækker andet halvår af 2021 (»bistandsforanstaltningen«). Det forventes, at bistandsforanstaltningen skal efterfølges af yderligere støtte til AU for perioden 2022-2024. Et generelt program giver mulighed for fortsat levering af pålidelig og forudsigelig finansiering til de afrikanskledede fredsstøttende operationer, som AU's Freds- og Sikkerhedsråd har givet bemyndigelse til eller godkendt, samtidig med at det sikrer den nødvendige fleksibilitet til at reagere effektivt på konflikter på det afrikanske kontinent. Det forventes, at aktioner under bistandsforanstaltningen vil kunne gennemføres af enheder, som har erfaring med gennemførelse af aktioner under APF. Aktioner under bistandsforanstaltningen vil blive gennemført under hensyntagen til principperne og kravene i afgørelse (FUSP) 2021/509 og i overensstemmelse med reglerne for gennemførelse af indtægter og udgifter, der finansieres under EPF.
(1)

I medfør af afgørelse 2001/79/FUSP udnævnes formanden for Den Europæiske Unions Militærkomité (»militærkomitéen«) af Rådet på anbefaling af militærkomitéen på forsvarschefplan. I overensstemmelse med nævnte afgørelse er embedsperioden for formanden for militærkomitéen på tre år, medmindre Rådet træffer anden afgørelse.
RÅDETS AFGØRELSE (FUSP) 2021/1194

af 19. juli 2021

om forlængelse af mandatet for Den Europæiske Unions særlige repræsentant i Kosovo (*) og om ændring af afgørelse (FUSP) 2020/1135

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 33 og artikel 31, stk. 2,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

EUSR's mandat bør forlænges med en periode på 24 måneder, og der bør fastlægges et nyt finansielt referencegrundlag for perioden fra den 1. september 2021 til den 31. august 2023.

EUSR vil skulle gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

VEDTAGET DENNE AFGØRELSE:

Artikel 1

Mandatet for Tomáš SZUNYOG som Den Europæiske Unions særlige repræsentant (EUSR) for Kosovo forlænges indtil den 31. august 2023. Rådet kan beslutte, at EUSR's mandat forlænges eller afsluttes tidligere, på grundlag af en vurdering fra Den Udenrigs- og Sikkerhedspolitiske Komité og efter forslag fra Unionens højtstående repræsentant for udenrigsanliggender og sikkerhedspolitik.
(2)

Mandatet for EUSR bør forlænges med en periode på 24 måneder, og der bør fastlægges et nyt finansielt referencegrundlag for perioden fra den 1. september 2021 til den 31. august 2023.
(1)

I overensstemmelse med Rådets afgørelse (EU) 2019/1580 (2) blev aftalen vedrørende tidsbegrænsning af aftaler om at stille luftfartøjer med besætning til rådighed mellem Den Europæiske Union, Amerikas Forenede Stater, Island og Kongeriget Norge (»aftalen«) (3) undertegnet den 27. august 2019 med forbehold af dens indgåelse på et senere tidspunkt. Aftalen, der sammen med konsultationsmemorandummet er knyttet til afgørelse (EU) 2019/1580 (4), har fundet midlertidig anvendelse siden datoen for dens undertegnelse.
(2)

I henhold til arrangementets artikel 63 bør deltagerne i arrangementet (»deltagerne«) periodisk tage systemet for fastsættelse af markedsreferencerentesatser (CIRR) op til revision for at sikre, at de indberettede satser afspejler de aktuelle markedsvilkår og er i overensstemmelse med de mål, der ligger til grund for fastsættelsen af de gældende satser. En sådan undersøgelse bør også omfatte den margen, der skal tillægges, når disse satser anvendes.
(4)

Det er derfor hensigtsmæssigt at fastlægge den holdning, der skal indtages på Unionens vegne i Handelsudvalget, til vedtagelsen af Handelsudvalgets forretningsorden for at sikre en effektiv gennemførelse af aftalen.
(4)

Den 26. marts 2021 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om tilladelse til forlængelse af foranstaltningen. Den begrundede anmodning blev fremsat på grundlag af bekymring for, at luftfartssikkerhed fortsat kan bringes i fare af mikrobiologisk kontaminering af luftfartøjers brændstoftanke og brændstofsystemer efter den 30. april 2021, og påstanden om, at Biobor JF er af afgørende betydning for at kunne bekæmpe en sådan mikrobiologisk kontaminering.
(4)

Den 8. marts 2021 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om tilladelse til forlængelse af foranstaltningen. Den begrundede anmodning blev fremsat på grundlag af bekymring for, at luftfartssikkerhed fortsat kan bringes i fare af mikrobiologisk kontaminering af luftfartøjers brændstoftanke og brændstofsystemer efter den 5. maj 2021, og påstanden om, at Biobor JF er af afgørende betydning for at kunne bekæmpe en sådan mikrobiologisk kontaminering.
(3)

Da Centralkommissionen for Sejlads på Rhinen (CCNR) har opbygget en betydelig ekspertise i udvikling og ajourføring af tekniske forskrifter for fartøjer på indre vandveje, og for at fremme udviklingen af ensartede forskrifter på dette område, bad Kommissionen sekretariatet for CCNR om at fremlægge en rapport med henblik på at lette den tekniske analyse af data vedrørende HRB.
(4)

Den spanske regering har indstillet Adrián Ariel ZITTELLI FERRARI, repræsentant for en regional myndighed, som er politisk ansvarlig over for en valgt forsamling, Director General de Unión Europea de la Región de Murcia — Asamblea Regional de Murcia (Generaldirektør for EU-forhold for regionen Murcia — den regionale forsamling i Murcia), som suppleant til Regionsudvalget for den resterende del af den nuværende mandatperiode, som løber indtil den 25. januar 2025 —
(3)

Da hexaflumuron opfylder kriterierne for at være et persistent, bioakkumulerende og toksisk stof (PBT-stof) og et meget persistent og meget bioakkumulerende stof (vPvB-stof) i henhold til bilag XIII i Europa-Parlamentets og Rådets forordning (EF) nr. 1907/2006 (3), opfylder det desuden udelukkelseskriterierne i artikel 5, stk. 1, litra e), i forordning (EU) nr. 528/2012.
(7)

Det må derfor antages, at godkendelsen af borsyre til anvendelse i biocidholdige produkter af produkttype 8 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af borsyre til anvendelse i biocidholdige produkter af produkttype 8 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse — og i betragtning af den tid, der er nødvendig for at træffe beslutning om, hvorvidt mindst én af betingelserne i artikel 5, stk. 2, første afsnit, i forordning (EU) nr. 528/2012 er opfyldt, og hvorvidt godkendelsen af borsyre derfor kan fornyes — bør godkendelsen af borsyre forlænges til den 28. februar 2024.
(4)

I overensstemmelse med artikel 12, stk. 3, i delegeret forordning (EU) nr. 1062/2014 underrettede agenturet desuden Kommissionen om de kombinationer af aktivstof og produkttype, for hvilke alle deltagere har trukket deres støtte tilbage eller anses for at have trukket deres støtte tilbage rettidigt, og for hvilke hvervet som deltager tidligere er overtaget. De kombinationer af aktivstof og produkttype, som i henhold til artikel 20, stk. 1, litra a), i nævnte forordning ikke bør godkendes til anvendelse i biocidholdige produkter, er følgende: sølv som nanomateriale (produkttype 2, 4, 9), Eucalyptus citriodora-olie og citronellal, hydreret, cyklisk (produkttype 19), 2-Hydroxy-α,α,4-trimethylcyclohexanmethanol (produkttype 19), chlordioxid genereret af natriumchlorit og natriumpersulfat (produkttype 2, 3, 4, 5, 11) aminer, C10-16-alkyldimethyl, N-oxider (produkttype 4), oleoresiner af Capsicum (produkttype 19), Ekstrakt af Capsicum annuum (produkttype 19), reaktionsblanding af (6E)-N-(4-hydroxy-3-methoxy-2-methylphenyl)-8-methylnon-6-enamid og N-(4-hydroxy-3-methoxy-2-methylphenyl)-8-methylnonanamid (produkttype 19).
(8)

I betragtning af den tid, der er behov for, for at den kompetente vurderingsmyndigheds vurdering kan færdiggøres, og for agenturets udarbejdelse og fremlæggelse af sin udtalelse bør godkendelsen forlænges til den 30. juni 2024.
(4)

Den 2. juni 2021 offentliggjorde Kommissionen den dybdegående undersøgelse af Grækenland for 2021 (4). Kommissionen konkluderede, at Grækenland fortsat er berørt af uforholdsmæssigt store makroøkonomiske ubalancer. Disse ubalancer vedrørte den store offentlige gæld, den store andel af misligholdte lån og den ufuldstændige genoprettelse af balancen over for udlandet i en situation med fortsat høj — om end faldende — arbejdsløshed og lav potentiel vækst. Analysen viser, at disse sårbarheder fortsat består. Det skal bemærkes, at vurderingen af sårbarhederne i dette års dybdegående undersøgelse af Grækenland foregår under omstændigheder, der adskiller sig markant fra situationen sidste år. Endvidere er udviklingen i covid-19-pandemien, genopretningens styrke og de mulige strukturelle konsekvenser af krisen stadig behæftet med stor usikkerhed, hvorfor der skal udvises forsigtighed i vurderingen. Generelt har de politiske tiltag i det seneste år været rettet mod at afbøde virkningerne af det af covid-19-pandemien forårsagede chok og fremme genopretningen. Dette har øget gældsætningen, men burde støtte tilpasningen på mellemlang sigt. Den offentlige gæld øgedes betydeligt i 2020 og forventes først at begynde at falde fra 2022. Den offentlige gæld indehaves hovedsagelig af kreditorer i den offentlige sektor og finansieres til lave renter med lange løbetider, hvilket sammen med den store likviditetsbuffer bidrager til at beskytte Grækenland mod kortsigtede udsving. Underskuddet på betalingsbalancens løbende poster er på det seneste steget og forventes at forblive stort, hvilket i vid udstrækning skyldes covid-19-krisens konsekvenser for den store turistsektor. Den stadig høje andel af misligholdte lån i banksektoren har været markant faldende, hovedsagelig på grund af salget af lån inden for rammerne af »Hercules-ordningen« til beskyttelse af aktiver. Der er imidlertid en risiko for, at mængden af nye misligholdte lån begynder at stige igen, når foranstaltningerne til beskyttelse af låntagere mod chokket fra covid-19-pandemien udfases. Samtidig er forbindelsen mellem banker og stat vedholdende og stigende, og udsigterne for bankernes rentabilitet er stadig svage. Bestræbelserne på at styrke vækstudsigterne er kommet i modvind som følge af et nedslidt kapitalapparat, en aldrende befolkning og udvandringen af kvalificeret arbejdskraft. Fremadrettet giver den græske genopretnings- og resiliensplan mulighed for at tage hånd om ubalancer, investeringer og behovet for reformer.
(7)

Det må derfor antages, at godkendelsen af dinatriumtetraborat til anvendelse i biocidholdige produkter af produkttype 8 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af dinatriumtetraborat til anvendelse i biocidholdige produkter af produkttype 8 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse — og i betragtning af den tid, der er nødvendig for at træffe beslutning om, hvorvidt mindst én af betingelserne i artikel 5, stk. 2, første afsnit, i forordning (EU) nr. 528/2012 er opfyldt, og hvorvidt godkendelsen af dinatriumtetraborat derfor kan fornys — bør godkendelsen af dinatriumtetraborat forlænges til den 28. februar 2024.
(6)

Det må derfor antages, at godkendelsen af aluminiumphosphid til anvendelse i biocidholdige produkter af produkttype 14 og 18 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af aluminiumphosphid til anvendelse i biocidholdige produkter af produkttype 14 og 18 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen af aluminiumphosphid til anvendelse i biocidholdige produkter af produkttype 14 og 18 forlænges til den 31. juli 2024.
(6)

Det må derfor antages, at godkendelsen af dinotefuran til anvendelse i biocidholdige produkter af produkttype 18 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af dinotefuran til anvendelse i biocidholdige produkter af produkttype 18 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 30. november 2024.
(6)

Det må derfor antages, at godkendelsen af dazomet til anvendelse i biocidholdige produkter af produkttype 8 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af dazomet til anvendelse i biocidholdige produkter af produkttype 8 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 31. januar 2025.
(6)

Det må derfor antages, at godkendelsen af magnesiumphosphid til anvendelse i biocidholdige produkter af produkttype 18 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af magnesiumphosphid til anvendelse i biocidholdige produkter af produkttype 18 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 31. juli 2024.
(1)

Ved forordning (EU) 2021/953 fastlægges en ramme for udstedelse, kontrol og accept af interoperable covid-19-vaccinations-, test- og restitutionscertifikater (EU's digitale covidcertifikat) med det formål at gøre det lettere for indehaverne at udøve deres ret til fri bevægelighed under covid-19-pandemien. Nævnte forordning bidrager også til at lette den gradvise ophævelse af restriktioner for den frie bevægelighed, der i overensstemmelse med EU-retten er indført af medlemsstaterne med henblik på at begrænse spredningen af sars-CoV-2, på en koordineret måde.
(6)

Vatikanstaten meddelte også Kommissionen, at den vil acceptere vaccinations-, test- og restitutionscertifikater, der udstedes af medlemsstaterne i overensstemmelse med forordning (EU) 2021/953. Vatikanstaten meddelte Kommissionen, at den vil acceptere dokumentation for vaccination med vacciner med en EU-dækkende godkendelse (efter udtalelse fra Det Europæiske Lægemiddelagentur), vacciner, som den kompetente myndighed i en EU-medlemsstat har udstedt en midlertidig markedsføringstilladelse for, og vacciner, der har gennemgået proceduren for optagelse på WHO's liste over vacciner til anvendelse i nødsituationer. Vatikanstaten meddelte endvidere Kommissionen, at den vil acceptere testcertifikater baseret på NAAT (f.eks. RT-PCR) og hurtige antigentest på Udvalget for Sundhedssikkerheds liste. Vatikanstaten meddelte også Kommissionen, at den vil acceptere restitutionscertifikater baseret på NAAT (f.eks. RT-PCR).
(2)

For yderligere at effektivisere godkendelsesprocedurerne bør beføjelserne til at træffe alle beslutninger vedrørende en producents godkendelse i henhold til artikel 6, stk. 1, 3 og 7 og artikel 7 i afgørelse (EU) 2020/637 (ECB/2020/24) videredelegeres til det medlem af Direktionen, som Seddeldirektoratet rapporterer til. Desuden bør procedurerne i forbindelse med godkendte producenters aktiviteter, for hvilke ECB's forudgående skriftlige samtykke er påkrævet i henhold til artikel 10, stk. 1, i afgørelse (EU) 2020/637 (ECB/2020/24), effektiviseres ved at videredelegere beføjelsen til at give et sådant forudgående skriftligt samtykke til Seddeldirektoratets operationelle niveau.
(2)

Rådet understregede det presserende behov for, at de libanesiske myndigheder gennemfører reformer for at genopbygge det internationale samfunds tillid. Det nævnte, at Unionen er parat til at støtte reformer, men Libanon skal selv have ansvaret for reformprocessen. Rådet opfordrede de libanesiske myndigheder til at gennemføre deres tidligere tilsagn, herunder dem, de afgav i forbindelse med CEDRE-konferencen i april 2018, og som støttes af den internationale støttegruppe for Libanon (der omfatter De Forenede Nationer og regeringerne i Kina, Frankrig, Tyskland, Italien, Den Russiske Føderation, Det Forenede Kongerige og De Forenede Stater tillige med Den Europæiske Union og Den Arabiske Liga) og andre medlemmer af det internationale samfund (herunder Verdensbanken og Den Internationale Valutafond). Rådet opfordrede også de libanesiske myndigheder til hurtigst muligt at gennemføre reformer, der bygger på de aftaler, der blev indgået efter eksplosionen den 4. august 2020 af alle Libanons politiske ledere for at slå bro over de politiske uenigheder om støtten til reformer. Disse reformer indebærer navnlig meningsfulde og gennemgribende reformer af økonomien og regeringsførelsen med henblik på at genoprette den økonomiske stabilitet, forbedre leveringen af offentlige tjenesteydelser, tackle den stigende fattigdom, mindske uligheder, gøre de offentlige finanser bæredygtige, genoprette den finansielle sektors troværdighed, garantere retsvæsenets uafhængighed, sikre respekten for menneskerettighederne og retsstatsprincippet, bekæmpe korruption og opfylde de legitime ønsker, som det libanesiske folk på fredelig vis har givet udtryk for. Rådet udtrykte også sin støtte til rammen for reform, genopretning og genopbygning for at »genopbygge et bedre Libanon« på grundlag af principperne om gennemsigtighed, inklusion og ansvarlighed.
(15)

Der synes ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (11). For at sikre, at anvendelsen af disse produkter forbliver inden for rammerne af den tilladelse, der gives ved denne afgørelse, bør mærkningen af de deraf omfattede produkter, undtagen fødevarer, dog indeholde en klar angivelse af, at de ikke er beregnet til dyrkning.
(12)

Der synes ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (10). For at sikre, at anvendelsen af disse produkter forbliver inden for rammerne af den tilladelse, der gives ved denne afgørelse, bør mærkningen af de omfattede produkter, undtagen fødevarer, dog indeholde en klar angivelse af, at de ikke er beregnet til dyrkning.
(8)

Ukraine meddelte også Kommissionen, at det accepterer vaccinations-, test- og restitutionscertifikater udstedt af medlemsstaterne, EØS-landene og andre lande, for hvilke der er vedtaget en gennemførelsesafgørelse i henhold til artikel 8, stk. 2, i forordning (EU) 2021/953. Ukraine oplyste også Kommissionen om, at personer med et digitalt EU-covidcertifikat for en negativ NAAT-test eller et digitalt EU-covidcertifikat for en negativ RAT-test kan rejse ind i Ukraine, men at de ligesom ukrainske statsborgere skal få udført en yderligere NAAT/RAT-test inden for 72 timer.